Document ID: 32001R0077

Ir-Regolament tal-Kummissjoni (KE) Nru 77/2001
tal-5 ta' Jannar 2001
li jemenda l-Annessi mar-Regolament (KE) Nru 1547/1999 u r-Regolament tal-Kunsill (KE) Nru 1420/1999 rigward it-trasport bil-baħar ta' ċerti tipi ta' skart lejn l-Albanija, il-Brażil, il-Bulgarija, il-Burundi, il-Ġamajka, il-Marokk, in-Niġerja, il-Perù, ir-Rumanija, it-Tunisija u ż-Zimbabwe
(Test b'relevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 259/93 ta' l-1 ta' Frar 1993 dwar is-sorveljanza u l-kontroll tat-trasport bil-baħar fil-Komunità, għal ġewwa fiha u 'l barra minnha [1], kif l-aħħar emendat bid-Deċiżjoni tal-Kummissjoni 1999/816/KE [2], b'mod partikolari l-Artikolu 17(3) tiegħu,
Wara li kkunsidrat ir-Regolament tal-Kunsill (KE) Nru 1420/1999 tad-29 ta' April 1999 li jistabbilixxi r-regoli u l-proċeduri komuni sabiex jiġu applikati għat-trasport bil-baħar lejn ċerti pajjiżi li mhumiex fl-OECD ċerti tipi ta' skar [3], kif emendat bir-Regolament (KE) Nru 1208/2000 [4], u b'mod partikolari l-Artikolu 3(5) tiegħu,
Billi:
(1) F'Jannar tas-sena 2000, il-Kummissjoni bagħtet note verbale lill-pajjiżi kollha li mhumiex fl-OECD (flimkien ma' l-Ungerija u l-Polonja li għadhom ma japplikawx id-Deċiżjoni ta' l-OECD C(92) 39 finali). Il-għan ta' din in-note verbale kien għal tliet raġunijiet: sabiex tgħarraf lil dawn il-pajjiżi bir-regolamenti Komunitarji l-ġodda; (b) biex titlob konferma tal-posizzjonijiet rispettivi kif deskritti fil-qosor fl-Annessi mar-Regolament (KE) Nru 1420/1999 u r-Regolament tal-Kummissjoni (KE) Nru 1547/1999 tat-12 ta' Lulju 1999 li jistabilixxi l-proċeduri ta' kontroll taħt ir-Regolament tal-Kunsill (KEE) Nru 259/93 sabiex japplika lit-trasport bil-baħar ċerti tipi ta' skart lejn ċerti pajjiżi li għalihom ma tapplikax id-Deċiżjoni ta' l-OECD C(92) 39 finali [5], kif l-aħħar emendat bir-Regolament (KE) Nru 1552/2999 [6], u (ċ) biex ikollha tweġiba minn għand dawk il-pajjiżi li ma weġbux fis-sema 1994.
(2) Fost il-pajjiżi li wieġbu, il-Brażil, il-Bulgarija, il-Burundi, il-Ġamajka, il-Marokk, in-Niġerja, il-Perù, ir-Rumanija, it-Tuneżija u ż-Żimbabwe nnotifikaw lill-Kummissjoni illi l-importazzjoni ta' ċertu skart elenkat fl-Anness II mar-Regolament (KEE) Nru 259/93 huwa aċċettat jew mingħajr ebda proċedura ta' kontroll jew bla ħsara għall-proċedura tal-kontroll li tapplika għall-Annessi III jew IV ta' miegħu jew stabbiliti fl-Artikolu 15 tiegħu. Rigward skart ieħor, indikaw li ma jixtiequx jirċievu kunsinni bil-baħar.
(3) L-Albanija wiegbet in-note verbale billi ddikjarat li l-posizzjoni tagħha ma tbiddlitx. Madankollu, id-disposizzjonijiet li jirrigwardw l-Albanija jeħtieġu jiġu emendati sabiex titqies is-sistema l-ġdida tal-għoti tat-tikketti lil ċerti tipi ta' skart stabbiliti fl-Anness II mar-Regolament (KE) Nru 259/93 kif emendat bid-Deċiżjoni 1999/816/KE.
(4) Skond l-Artikolu 17(3) tar-Regolament (KEE) Nru 259/93, il-Kumitat stabbilit bl-Artikolu 18 tad-Direttiva tal-Kunsill 75/442/KEE tal-15 ta Lulju 1975 dwar l-iskart [7], kif l-aħħar emendat bid-Deċiżjoni tal-Kummissjoni 96/350/KE [8], kien innotifikat bit-talba uffiċjali ta' dawn il-pajjiżi fit-23 ta' Ġunju 2000 (it-12 ta' Lulju 2000 fil-każ tal-Burundi).
(5) Sabiex titqies is-sitwazzjoni l-ġdida ta' dawn il-pajjiżi, huwa meħtieġ li jiġu emendati fl-istess waqt ir-Regolament (KE) Nru 1420/1999 u r-Regolment (KE) Nru 1547/1999.
(6) Il-miżuri pprovvduti f'dan ir-Regolment huma skond l-opinjoni tal-Kumitat stabbilit bl-Artikolu 18 tad-Direttiva 75/442/KE,
ADOTTAT DAN IR-REGOLAMENT:
Artikolu 1
Ir-Regolament (KE) Nru 1547/1999 huwa emendat kif ġej:
1. L-Anness A huwa emendat kif iddikjarat fl-Anness A ma' dan ir-Regolament;
2. L-Anness B huwa emendat kif iddikjarat fl-Anness B ma' dan ir-Regolament;
3. L-Anness Ċ huwa emendat kif iddikjarat fl-Anness Ċ ma' dan ir-Regolament;
4. L-Anness D huwa emendat kif iddikjarat fl-Anness D ma' dan ir-Regolament.
Artikolu 2
Ir-Regolament (KE) Nru 1420/1999 huwa emendat kif ġej:
1. L-Anness A huwa emendat kif iddikjarat fl-Anness E ma' dan ir-Regolament;
2. L-Anness B huwa emendat kif iddikjarat fl-Anness F ma' dan ir-Regolament.
Artikolu 3
Dan ir-Regolament għandu jidħol fis-seħħ fil-20 jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-5 ta' Jannar 2001.

Labels: 3
5
20